A Bizottság határozata
(2003. május 22.)
a 2002/304/EK határozat I. és II. mellékletének a vírusos vérfertőzés (VHS), illetve a fertőző vérképzőszervi elhalás (IHN) tekintetében a "mentes övezet" vagy "mentes halgazdaság" minősítés megszerzésére irányuló programokat illető módosításáról
(az értesítés a C(2003) 1627. számú dokumentummal történt)
(EGT vonatkozású szöveg)
(2003/376/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 98/45/EK irányelvvel [1] módosított, a tenyésztett víziállatok és az akvakultúra-termékek forgalomba hozatalára irányadó állat-egészségügyi feltételekről szóló, 1991. január 28-i 91/67/EGK tanácsi irányelvre [2] és különösen annak 10. cikkének (3) bekezdésére,
mivel:
(1) A 2002/879/EK határozattal [3] módosított 2002/304/EK bizottsági határozat [4] jóváhagyta a vírusos vérfertőzés (VHS) és a fertőző vérképzőszervi elhalás (IHN) halbetegség tekintetében mentes övezet és nem mentes övezetben lévő mentes halgazdaság minősítés megszerzésére irányuló programokat.
(2) Olaszország további programokat nyújtott be a Bizottság számára annak érdekében, hogy bizonyos vízgyűjtő területek a mentes övezet minősítést megszerezzék. E programok adatokat tartalmaznak az érintett területek földrajzi elhatárolódásáról, a hatósági szolgálatok által meghozandó intézkedésekről, az engedélyezett laboratóriumok által alkalmazandó bizonyítási módszerekről, az érintett betegségek gyakoriságáról és azok leküzdésére hozott intézkedésekről.
(3) Megállapították, hogy az Olaszország által benyújtott programok megfelelnek a 91/67/EGK irányelv 10. cikkének.
(4) Néhány, a 2002/304/EK határozattal jóváhagyott programok közül befejeződött, és ezért azokat az említett határozatból törölni kell.
(5) A 2002/304/EK határozatot ezért megfelelően módosítani kell.
(6) Az e határozatban előírt intézkedések összhangban vannak a Élelmiszerlánc- és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2002/304/EK határozat a következőképpen módosul:
1. Az I. melléklet helyébe e határozat I. melléklete lép.
2. A II. melléklet helyébe e határozat II. melléklete lép.
2. cikk
Ennek a határozatnak a tagállamok a címzettjei.
Kelt Brüsszelben, 2003. május 22-én.